כביש 3855

כביש 3855, הידוע כ"כביש עוקף בית שמש" (בפי תושבי בית שמש נקרא כביש 10) הוא כביש מקומי המחבר את בית שמש לכביש 375 מדרום ולכביש 38 מצפון, ובכך מקצר את הדרך לירושלים. אורכו של הכביש הוא 8.9 ק"מ.

הכביש עוקף את בית שמש ממזרח ודרכו אפשר להגיע לשכונות המזרחיות של העיר. הוא מוביל גם למושבים הסמוכים לבית שמש ממזרח, כמו זנוח, מחסיה ונחם.

לאורך 5 ק"מ תוואי הכביש חופף לתוואי נחל זנוח. בקטע זה נשפכים לנחל היובלים: נחל אזן, נחל מערה, נחל דולב, נחל מחסיה ונחל יעלה וכקילומטר אחד לפני החיבור עם כביש 38 הוא נשפך לנחל שורק. מהכביש יוצאים מסלולי טיול, בין השאר לשמורת נחל דולב ולשביל ישראל העובר מתחת לכביש, סמוך לקצהו הדרומי.

 היסטוריה 
כביש 3855 נסלל כבר בתחילת המאה ה-21, ככביש צר דו נתיבי. בשנת 2012 הורחב הכביש ונבנה שטח הפרדה בנוי לכל אורכו על ידי החברה הלאומית לדרכים, במטרה להקל על הפקקים בכביש וכדי לאפשר גישה יותר קלה אל כביש 375. כמו כן נפתח הקטע האחרון של הכביש המחבר אותו לכביש 38. סלילת הכביש אז הסתיימה כחצי-שנה לפני המועד המקורי שלו.

 צמתים לאורך הכביש 
קילומטריםשםסוג מפגשמיקוםדרכים מצטלבותכביש 3855 מצפון לדרום0כיכר ללא שםלא ממוסגר|25x25 פיקסליםמטה יהודהכבישים פנימיים0.45צומת ללא שםלא ממוסגר|29x29 פיקסליםבית שמש0.75כיכר ללא שםלא ממוסגר|25x25 פיקסליםבית שמשכביש 3857/3856 לכיוון נחם2.2כביש 3855/יגאל אלוןשדרות יגאל אלון2.5צומת נס הרים מערב2.7צומת מחסיהכביש 38572.9כביש 3855/רבי יוסף קארורחוב רבי יוסף קארו3.3כניסה לבית העלמין דרך החייםלא ממוסגר|29x29 פיקסליםדרך החיים3.8כביש 3855/הרצוגלא ממוסגר|25x25 פיקסליםשדרות הרב הרצוג4.6מסעף זנוחלא ממוסגר|29x29 פיקסליםזנוחכניסה למושב זנוח6.3מחצבות זנוחמטה יהודהכביש פנימי למחצבות זנוח7.6צומת רמת בית שמש מזרחלא ממוסגר|25x25 פיקסליםבית שמששדרות נהר הירקון8.9צומת כביש 3855/375ליד בית שמש

 גלריה 

קישורים חיצוניים

 נחנך הקטע הראשון בכביש 10, 21 ביוני 2012, באתר מטה יהודה נט

 הערות שוליים 

קטגוריה:בית שמש: תחבורה
קטגוריה:ישראל: כבישים